আন্ড্রেয়াস একবার্গ
লার্স ক্রিস্তিয়ানো আন্ড্রেয়াস একবার্গ (সুইডীয়: Andreas Ekberg; জন্ম: ২ জানুয়ারি ১৯৮৫; আন্ড্রেয়াস একবার্গ নামে সুপরিচিত) হলেন একজন সুয়েডীয় পেশাদার ফুটবল রেফারি। একবার্গ বর্তমানে মালমোতে বসবাস করছেন। ২০১৩ সাল থেকে তিনি ফিফার পূর্ণ সময়ের আন্তর্জাতিক রেফারি হিসেবে কাজ করছেন। তিনি ২০০৪ সালে পেশাদার রেফারি এবং ২০০৯ সাল থেকে তিনি আলসভেনস্কানের রেফারি হিসেবে নিযুক্ত হয়েছেন। একবার্গ আলসভেনস্কানে ১৮৫টি ম্যাচ, সুপেরেত্তানে ৫৬টি ম্যাচ এবং ২০২১ সালের হিসাব অনুযায়ী ৭২টি আন্তর্জাতিক ম্যাচে রেফারির দায়িত্ব পালন করেছেন। একবার্গ মাত্র ১৩ বছর বয়সে তর্নসের ম্যাচগুলোতে রেফারি দায়িত্ব পালন করেছিলেন।